**Ordensreglement for Halsa skole**

Gjelder skolen, skolevei, skolebuss og alle arrangement i skolens regi. Gjelder også i SFO tid og på leksehjelp.

Reglementet sees i sammenheng med Meløy kommunes forskrift om ordensreglement for grunnskolen, vedtatt juni 2017

|  |  |
| --- | --- |
| 1 | Det er pliktig oppmøte på skolen. Alt fravær skal dokumenteres skriftlig. Ved planlagt fravær skal hjemmet på forhånd søke skolen om permisjon. Inntil 3 dager søkes til kontaktlærer via meldingsbok i Wisma. Permisjon over 3 dager søkes på permisjonsskjema som finnes på hjemmesiden til Meløy kommune. |
| 2 | Vis god oppførsel. Dette innebærer å vise hensyn, respekt og omtanke for andre på skolen. Mobbing og vold tolereres ikke. Ingen skal forstyrre undervisningen eller ødelegge for egen eller andres læringsmuligheter. |
| 3 | Vis god orden. Dette innebærer å møte forberedt til timene, vise god arbeidsinnsats, levere arbeid inne fristen, være presis og ha med nødvendig utstyr og bøker. Det betyr også å vise nøyaktighet og ha god orden i bøkene, holde orden på egen arbeidsplass og utstyr, og bidra med rydding på fellesområder. |
| 4 | Sko og yttertøy skal oppbevares i garderoben. Lue, caps og andre hodeplagg skal ikke være på inne i timene. |
| 5 | Skolens utstyr og eiendom skal behandles med forsiktighet. Hærverk, ødeleggelser og tyveri av skolens eiendom fører til erstatningsplikt og evt. Anmeldelse. |
| 6 | Farlige gjenstander som kan skade, skremme eller sjenere andre, skal ikke tas med på skolen. Det samme gjelder gjenstander med elektroniske spill, blader og bøker med diskriminerende eller ufint innhold etc. Andre gjenstander som forstyrrer undervisninga skal heller ikke medbringes til skolen. Dyr er heller ikke tillatt. |
| 7 | Mobiltelefon skal være avslått i skoletiden og ligge i sekken. Dersom eleven har behov for å ringe, skal skolens telefon benyttes. Ved behov for å ta kontakt med eleven i løpet av skoledagen, må foreldrene ringe skolens telefoner. |
| 8 | Brus, godteri, snacks og tyggegummi er ikke tillatt med mindre det er gjort avtaler ved spesielle anledninger. |
| 9 | Spising og drikking skal kun skje i spisetiden eller etter spesielle avtaler. |
| 10 | Det er ikke tillatt å forlate skolens område i skoletiden foruten etter avtale med lærer eller annen ansatt. |
| 11 | Alle plikter å følge skolens til enhver tid gjeldende regler for nettvett, sykling, snøballkasting, turer og ekskursjoner. Regler for andre aktiviteter kan også være aktuelle. |
| 12 | Det er ikke lov til å publisere bilder og filmer av elever uten at eleven og foreldre har godkjent dette. Dette gjelder bilder/film som blir tatt på skoleforestillinger, leirskole og ved andre sammenhenger. |
| 13 | Alle som bruker datautstyr på skolen må følge skolens regler for PC-bruk og nettvett. |

**Reaksjoner ved brudd på ordensreglene:**

Brudd på ordensreglene kan føre til følgende tiltak, alt etter sakens alvor:

|  |
| --- |
| * Tilsnakk, muntlig advarsel * Melding hjem (Muntlig og/eller skriftlig) * Friminutt på et annet tidspunkt enn de andre elevene eller på avgrenset del av skoleområdet. * Utelukkelse fra spesielle arrangement og aktiviteter. * Midlertidig plassering på annet rom under tilsyn. * Tilstedeværelse på skolen før eller etter skoletid. (samtale med lærer/rektor, utføring av pålagte oppgaver) * Utføring av pålagte oppgaver når de andre har pause. * Begrensninger i bruk av skolens utstyr, eks PC. * Pålegg om oppgaver for å rette opp skader som er påført skolens eiendom eller eiendeler. * Erstatningskrav på p.t inntil 5000. * Inndragning av gjenstand som ikke tillates etter skolens ordensreglement. Rektor avgjør om gjenstanden må hentes av foresatte. * Overføring til annen gruppe/klasse for kortere eller lengre periode. * Overføring til annen skole (i spesielle tilfeller, vedtaket fattes av rådmannen.) * Utvisning (etter gjeldende lover)   Det gjøres oppmerksom på at:   * Straffbare forhold meldes til politiet * Kollektiv avstraffelse er ikke tillatt. |

Prosedyrer:

Avgjørelse om tiltak ved brudd på ordensreglementet treffes i hovedsak av rektor. Elevens lærer kan bortvise eleven fra egen undervisning inntil en undervisnings økt (90 min). Eleven skal likevel ha tilsyn. Bortvisning ut over dette, og inntil en skoledag, fattes av rektor som enkeltvedtak. Enkeltvedtaket kan påklages. Foreldre/foresatte til eleven skal varsles ved bortvisning fra skolehverdagen. Før vedtak om bortvisning, skal andre tiltak være vurdert. Eleven skal gis mulighet til å forklare seg før vedtak om bortvisning fattes. Retten til å forklare seg gjelder også ved andre alvorlige reaksjonsformer.

Vurdering:

Skolens ordensreglement er utgangspunktet for vurdering av elevens orden og oppførsel

(jf. Halvårsvurderingene)

**I tillegg til skolens ordensreglement, praktiseres følgende rutiner ved Halsa skole:**

Småtrinnet:

* Elevene fra Bjærangen kommer inn på SFO når de kommer til skolen.
* 08.15 kommer de andre elevene inn
* Klasserommet blir brukt av SFO til 08.25
* 08.25: Elevene skal være på plass i klasserommene.
* 08.30: Timen begynner

Mellomtrinnet:

* Elevene fra Bjærangen kommer inn når de kommer til skolen med buss. De skal oppholde seg i gangen.
* De øvrige elevene kan komme inn 08.15 – da er det vakt som skal åpne ytterdørene for dem.
* Dersom det er mye uro og bråk i gangene, er konsekvensene at de som bråker ikke kommer inn før 08.30. (For en periode på en uke, noe som gjelder alle elevene)
* Lærer kommer opp 08.30. Stiller i kø to og to. Døren til klasserommet åpnes ikke før alle har stilt opp og det er rolig.
* Klasserommene skal være låst i friminuttene.
* Ikke akseptert å komme for sent til timene. All fravær skal føres opp.